Akadēmijas iela (Jelgava)

**Akadēmijas iela** ir viena no galvenajām Jelgavas ielām, kas sākas pie krustojuma ar Lielo ielu, ved gar bijušo Pētera akadēmijas (tagad Ģederta Eliasa Jelgavas Vēstures un mākslas muzeja) ēku un Pareizticīgo katedrāli, tālāk turpinās kā Zemgales prospekts līdz Jelgavas dzelzceļa stacijai.

Otrā pasaules kara 1944. gada kaujā par Jelgavu ielas vēsturiskā apbūve tika izpostīta un pēc kara gandrīz pilnībā nojaukta vai uzspridzināta, tāpēc mūsdienās ielas apbūvi lielākoties veido Latvijas PSR laikā celtas ēkas.

## Vēsture
thumb|left|200px|Akadēmijas iela (''Palais-Strasse'') 1917. gada kartē
17. gadsimta Jelgavas kartēs iela saukta par **Kungu ielu** (). Iela sākās pie Svētās Trīsvienības baznīcas un beidzās pie pilsētas vaļņiem. Hercogienes Annas valdīšanas laikā 18. gadsimta sākumā šajā ielā uzcēla viņas pili un 1726. gadā arī koka Sv. Simeona un Sv. Annas pareizticīgo baznīcu. Ielu pārdēvēja par **Palejas ielu** ( no  — 'Palasta iela').
Hercoga Pētera valdīšanas laikā vecās pils vietā 1775. gadā uzbūvēja Pētera akadēmijas ēku.
1846. gadā pretim tai uzcēla Kurzemes Kredītbiedrības (*Kurländischer Credit-Verein*) ēku. Pēc Jelgavas dzelzceļa stacijas uzcelšanas 1869. gadā Palejas ielas pagarinājumu līdz tai nosauca par Aleksandra prospektu, ko 1924. gadā pārdēvēja par Zemgales prospektu.

1925. gada septembrī Palejas ielu pārdēvēja par **Akadēmijas ielu**, līdz Latvijas okupācijai tā bija Jelgavas galvenā darījumu iela. Latvijas Republikā Kurzemes Kredītbiedrības ēkā atradās Valsts zemes bankas un Latvijas Bankas Jelgavas nodaļas, pagalmā bija plašs dārzs ar strūklaku, bet ēkas priekšā — Jāņa Čakstes piemineklis. Šajā ielā arī atradās Vācu Centrālās Sabiedrības kases Jelgavas nodaļa, Zemgales Kredītbiedrība, Agrarkredītbiedrība, tālāk Latvijas Lloids un citas apdrošināšanas biedrības, notāri, advokātu kantori, nodokļu inspekcijas un citas iestādes. Tālāk atradās Jelgavas Apgabaltiesas nams un Amatnieku biedrības (*Gewerbverein*) nams.

Otrā pasaules kara laikā vācu okupācijas iestādes 1941. gada 5. septembrī Akadēmijas ielu apvienoja ar Zemgales prospektu, izveidojot pilsētas galveno **Ādolfa Hitlera ielu**. Pēc pilsētas ieņemšanas 1944. gadā padomju varas iestādes abām ielām atjaunoja iepriekšējos nosaukumus. Veselas palika Akadēmijas ielas mājas Stacijas rajonā. 1947. gadā Akadēmijas iela bija viena no Jelgavas ielām, kur notika padomju filmas "Staļingradas kauja" uzņemšana, kuras laikā uzspridzināja daudzu ielā saglabājušos ēku mūrus. 1949. gada 28. jūlijā abas ielas no jauna apvienoja, izveidojot **Aleksandra Puškina prospektu** no pilsētas Centrālā laukuma līdz dzelzceļa stacijai. Atmodas laikā 1989. gada 17. martā tai atjaunoja Akadēmijas ielas nosaukumu, nodalot Zemgales prospektu.

### Seni attēli

Skats uz Jelgavas Tirgus laukumu un Palejas ielas sākumu 1917.jpg|Skats uz Jelgavas Tirgus laukumu un Palejas ielas sākumu (1918)
Jelgavas kredītsabiedrības ēka Akadēmijas ielā 2.jpg.jpg|Jelgavas kredītsabiedrības (līdz 1935. gadam Jelgavas krāj- un aizdevumu kases) ēka Akadēmijas ielā 2 (arhitekts Pauls Eplē)
Skats uz Palejas ielu no Sv. Trīsvienības baznīcas torņa 1917.jpg|Skats uz Palejas (Akadēmijas) un Katrīnas (Driksas) ielu krustojumu no Sv. Trīsvienības baznīcas torņa. Pa labi Katrīnas patversmes ēka (1917)
Jelgavas Katrīnas patversmes ēka pie Akadēmijas un Driksas ielu krustojuma.jpg|Jelgavas Katrīnas patversmes (*Katharinstift*) ēka Palejas ielā 6 
Palejas iela Jelgavā Oficieru nams 1916.jpg|Skats uz Palejas (Akadēmijas) un Katrīnas (Driksas) ielu ar Oficieru namu (1916)
Palejas iela Jelgavā 1916.jpg|Palejas iela, tagadējā Akadēmijas iela (1916)
Palejas iela Jelgavā 20. gadsimta sākumā.jpg|Palejas iela 20. gadsimta sākumā
Jelgavas Kredītbiedrības ēka Palejas ielā 1914.jpg|Jelgavas darījumu centrs ar Kurzemes Kredītbiedrības ēku (1914)
J. Čakstes piemineklis pie Latvijas bankas Jelgavas nodaļas.jpg|Valsts zemes bankas un Latvijas Bankas Jelgavas nodaļas (pa labi) ēkas ar J. Čakstes pieminekli 
Amatnieku biedrības nams Jelgavā 20. gadsimta sākumā.png|Amatnieku biedrības nams 
Jelgavas Amatnieku biedrības dārzs.jpg|Jelgavas Amatnieku biedrības dārzs (1916)
Jelgavas klasiska gimnazija.jpg |Jelgavas Klasiskā ģimnāzija
Krievu ortodoksa baznica Jelgava.jpg |Jelgavas Sv. Simeona un Sv. Annas pareizticīgo katedrāle
Palejas iela Jelgavā ar Pareizticīgo baznīcas aizmuguri un Sv. Trīsvienības baznīcas torni 1916.jpg|Vācu Civilās pārvaldes ēka (pa kreisi) un Pareizticīgo baznīcas aizmugure (1916)
Vairoga nams Vaļņu ielā 2 Jelgavā, tagad Akadēmijas ielā 28.jpg|Vairoga nams uz Vaļņu un Palejas ielu stūra (tagad Akadēmijas ielā 28)
Vācu oficieru nams Jelgavā 1916.jpg|Vācu oficieru nams (1916)


## Ievērojamas celtnes
* Jelgavas Svētās Trīsvienības baznīcas tornis (1615), Akadēmijas iela 1. Valsts nozīmes arhitektūras piemineklis.
* Ģederta Eliasa Jelgavas Vēstures un mākslas muzeja ēka, agrākā Pētera akadēmija (arhitekts Severīns Jensens, 1773), Akadēmijas iela 10. Valsts nozīmes arhitektūras piemineklis.
* LBTU Meža fakultāte, Akadēmijas iela 11. Ēka celta 1950. gados.
* Jelgavas Sv. Simeona un Sv. Annas pareizticīgo katedrāle (arhitekts Nikolajs Čagins, 1892), Akadēmijas iela 12. Valsts nozīmes arhitektūras piemineklis.
* Jelgavas Amatu vidusskola, Akadēmijas iela 25
* Jelgavas pilsētas bibliotēka, Akadēmijas iela 26. Vietējās nozīmes arhitektūras piemineklis. (Ēka celta 20.gs. sākumā).
* Dzīvojamā ēka Akadēmijas ielā 28 *Vairoga nams*. Vietējās nozīmes arhitektūras piemineklis. (Ēka celta 20.gs. sākumā).

Jelgavas Trīsvienības baznīcas tornis - panoramio.jpg|Jelgavas Sv. Trīsvienības baznīcas tornis
Jelgava, J. Čakstes piemineklis 2003-12-13 - panoramio.jpg|J. Čakstes piemineklis uz Lielās ielas un Akadēmijas ielas stūra (2003)
Skats no torņa - panoramio (1).jpg|Skats no torņa uz Akadēmijas ielu
Jelgava Aerial View. Academia Petrina, St. Simeon and Anna Orthodox Church, Catholic church - panoramio.jpg|Skats uz Akadēmijas ielu
Academia Petrina.Jelgava.jpg|Ģederta Eliasa Jelgavas Vēstures un mākslas muzejs
Jelgavas pareizticīgo katedrāle 2003-03-08.jpg|Jelgavas Sv. Simeona un Sv. Annas pareizticīgo katedrāle
Latvijas Lauksaimniecības universitātes Meža fakultāte.jpg|LBTU Meža fakultātes ēka
Biblioteka 045.jpg|Jelgavas pilsētas bibliotēka
Akadēmijas iela 28.jpg|Vairoga nams, Akadēmijas iela 28
Akadēmijas iela - panoramio.jpg|Akadēmijas ielas gals ar Ņesterova un Vairoga namiem


## Ielu savienojumi
Akadēmijas iela ir savienota ar šādām ielām:
* Uzvaras iela;
* Lielā iela;
* Driksas iela;
* Ūdens iela;
* Raiņa iela;
* Sudrabu Edžus iela;
* Zemgales prospekts.

## Atsauces